Isigidimi Sama-Xosa

Ipepa Lama-Xosa
Lenyanga.

Pambili nto zak’wetu!

Lihlaulelwa 5s. ngonyaka
kwase kuqaleni.

Vol. XVIII LOVEDALE, SOUTH AFRICA, DECEMBER 1, 1888. No 294.

Isigidimi Sama-Xosa.

BOTA!

AMATUNZ’OKUHLWA KA 1888.

Amaxesha mabini agqite amanye ngokubukeka emini. Kukupuma kwe langa, nokutshona kwalo. Kusasa xa litshisa ezintabeni ilanga, kuyinto emnandi ukubona ukufuduka kwe nkungu emifuleni, ukufinyela kwezitunzi, ukuquma kwamac'ibi nokuva amazwi entaka zasendle. Nalo ngokwalo ilanga lisa kangeleka, kuba alikabi namsi- ndo nabushushu. Ukuncuma kwalo x’ulikangeleyo lipu- ma!

Emva kokuba libone izinto ngezinto—ezimbi nezintle— pezu kwe hlabati, kawulikangele xa limkayo. Likangele xa lipezu kwentaba. Limka lincuma, kuba liwufezile umsebenzi walo. Limka lingena tyala mntwini, kuba alenzanga kete ; limkanyisele olungileyo, lamkanyisela nokohla- keleyo ngokufanayo. Ngati limka linenteto eti kumntu : — “ Uyenzile na wena imfanelo yako ngale mini? AVoze nawe umke uncuma na emhlabeni ? ”

Kuhle ukuzibona izitunzi zisoluka. Siba kuko ingoma yentsomi eti:—

Yini! yini!

Ngumka Myezana ?

Yini! yini! Ngamatunz’okuhlwa ?

Okwenene yinto yoku kuzwa ukumka kwelanga nokoluka kwamatunzi. Intlanga ezinqula elangeni zigcina ukupuma nokutshona kwalo. Tina ke asinquli langa litshonayo, kodwa unqulo Iwetu silugqitisela ku Lowo siti xa siculayo:—

“ Yesu Langa lokulunga Kanya entliz’yweni yetu.”

Sibuye siti

“ Langa loku lunga, vela

Sibonise tina zoni.”

Sipinde siti:—

Puma Langa, xa ukoyo, Koba kukukanya kodwa.

Ukwa njalo ke umnyaka xa ungenayo naxa umkayo. Sisalukumbula uvuyo Iwetu kwinyanga ezilishumi elinambini ezidluleyo, mhla wavela lomnyaka usishiyayo namhla. Ngomnye weminyaka engamaduna *(Leap Year),* emana ukufika emva kweminyaka emine. Elinye iduna liyakufika nge 1892. Yiminyaka esakuba neziganeko ezikulu.

Sifuna ukuke sipaule indawo ezizintloko zawo lo, kuba na- mhla uyasishiya, asisokuze sibuye siwubone kude kube ngu- napakade. Ingafika eminye ibuye idlule, kodwa yena u 1888 asisokuze sibuye simbone. Noko ke ushiya inteto yake kuti sonke. Njengomzali, emka eyolela, emka ewabile amafa osapo, umka csifumbatise sonke italente ekuya kufuneka ukuba sizisebenzise ngo 1889. Azi ke eziya sazizuza ku 1887 senza ntonina ngazo ? Ngumbuzo lo ekungeko onoku- pendulela omnye, kodwa umele lowo nalowo ukuba azipe- ndulele ngokwake.

IZIGANEKO.

Kwezo laulo izinto soke sipaule intloko zazo, siqale nge- ngxoxo enkulu ka Tung’umlomo wanyakenye, oziqamo sizivune kulo mnyaka.

Lomteto ka Tung’umlomo walishukumisa lonke ilizwe elipantsi kolaulo Iwe Nkosazana. Isibeno somzi saya safika pambi kwe ziteti zo Mntan’omhle, ezatumela izwi eliti “ Nxe, akukonakali luto.” Sahlala ke, silinde ukungeniswa kwamagama aba Voti. AVawunge wodwa nawo, kuba wawuko umteto “ wesahlula ’hlobo nobusika,” owoku *Kulula aba Voti Ekupateni i-Pasi.* Sati silila kwabe kuko indawana encumayo.

Saliliswa kanjalo kukuc'itwa kwe *Nqila* ekungatengiswa tywala kuzo, ukuze ivulwe inkanti kwa Kama. Umteto *Wokumelwa e-Palamente* kwela Pesheya kwe Nciba siwubo- nile ukudubula kwawo nonyaka. Lifikile ixesha lokungenisa amagama aba Voti, lafika sesi nepika kukunxama kwemixelo. Siwubonile ukutungwa komzi imilomo—nakuba kwati ngemizamo nemigudu yamadoda angamehlo ohlanga, sazo- ndelela kwaza akwaba njengoko babenga kunganjalo abazi- ntshaba zetu.

Ifa sikangele le Palamente yokugqibela. Ifa yenze umse- benzi wamnye omkulu—siteta *Ukukululwa kwe Nkosi ebu- Banjweni,* into ebange uvuyo kulo lonke. Sinombulelo ku Tixo ukuba inkosi zetu ziya kuyitya emakaya kunye no sapo Iwazo le Klesimesi ne Nibidyala. Siyababulisa abantwana benkosi ngokuti Happy Ciiistmas ! *Nihlale kuhle, nipile ubom obude, bokuzola, noxolo.*

Kunye nokufika kwenkosi kufike ixa *Lokunyula Ama- lungu* e-Palamente entsha. Sibala nje sise zinduma, magongoma, esiwazuze kwelo dulilikulu lonyulo. Kulo wase Qonce ummandla ama Pamla apamze emka no Tshambu- luka, zaququmba inqeqana zo Gosa ; ama vatamfene— into zo Mhala, into zo Gowana nezo Seya ezidubula ngombolo mbini, zemka no Tshambuluka sikangele. Lomashumi matandatu ane Sine abange ukuba u-Tshambu- luka apumelele kutshone into ka Solomon umhlobo wene- ne. Amanqaku ngalomcimbi ngawo lawo komnye umhlati.

Ingozi zalomnyaka zibe mbini ezinkulu. *Ngumlilo omkulu* e-Kimberley, ekwafa abantu aba kuma kulu amatatu; into ekwalilwa kulo lonke eli lizwe. Enye kukwapuka kwe nqanawa e-Bayi, noko kodwa kungafanga bantu kakulu.

Imipanga ikolise kuba Eundisi. Ngati lonyaka ngumnyaka wabo, kuba zininzi i-Remente ezise zileni ngokushiywa ngaba fundisi bazo. Singakankanya aba kwelo nani: Rev. J. A. Chalmers ; Rev. J. C. Macintosh ; Rev. W. B. Philip B.A.; Rev. H. Ferreira ; Rev. AV. W. Gqoba. Kwabanye abantu abazekayo ngu Mr. Govan Koboka wase Dikeni, Moveni Kosani wase Kimberley, no Kagaso Sa- zuze wase Blantyre ngase Nyasa, no Mrs. W. Koyi, into- mbi ka Rev. A. van Rooyen obese Gqugesi. Bonke ngabantu esingati ngabo bangene ekupumleni kwabo.

Kuko enye indawo esinga singayikankanya emalunga ne- shishini lokutimba abantu kweli pakati e-Afrika ukuze baye kwenziwa amakoboka. U-Laulo Iwe Nkosazana lu- gqibe ekubeni lube neliso kulo lonke elo lapakati e-Afrika ukuze ipeliswe lonto iqutywa ngalo maramncwa.

Imfundo enkulu osishiya nayo lomnyaka yile, yokuba amalungelo etu ale ntlalo, kunye namalungelo etu ento zase Lizwini, aya kusipuluka ukuba asilumkile. Kumalungelo ale ntlalo, sipaula eli le Voti—ukungenisa amagama etu ukuba abe semqulwini wabenzi bemiteto. Izi- yalo zanele ngoku, akufuneki zimbi. Ukuba asivukanga. ebutongweni ngoku, akuko temba lokuba sobuye sivuke liseko ixesha lokuzinceda. Kumalungelo elizwi, ukububa kwaba Fundisi abakulu kwalata imfa emsebenzi, ukuba